b"\n_START_ARTICLE_\nCan Pag\xc3\xa8s Nou\n_START_SECTION_\nDescripci\xc3\xb3\n_START_PARAGRAPH_\nMasia de tipologia 1 segons Dan\xc3\xa9s, \xc3\xa9s a dir, amb una teulada de dues vessants amb caraner paral\xc2\xb7lel a fa\xc3\xa7ana. La refer\xc3\xa8ncia m\xc3\xa9s antiga trobada a l'edificaci\xc3\xb3 data del 1858. Va ser reformada el 1902 seguint l'estil colonial amb elements modernistes, Pels elements interns, l'antiga masia podria haver estat constru\xc3\xafda cap als segles XVI-XVII. Actualment, segona resid\xc3\xa8ncia, l'edifici consta de 3 plantes. Fa\xc3\xa7ana estucada i pintada amb arrimador cer\xc3\xa0mic a la part frontal i amb motius vegetals a la resta del per\xc3\xadmetre._NEWLINE_Compta amb una torre i una tribuna acabats amb trencad\xc3\xads, aix\xc3\xad com un balc\xc3\xb3 corregut en forma de U. La fa\xc3\xa7ana principal compta amb 11 finestres, 3 balconeres i 1 porta. Les parets interiors s\xc3\xb3n fetes amb pedra. Sostres i teulada d'embigat de fusta. Conserva encara l'era amb tova catalana i la masoveria a la part dreta posterior de l'edificaci\xc3\xb3. Reformada primerament el 1858 i m\xc3\xa9s tard a partir del 1902 agafant un estil modernista amb aspectes d'estil colonial. La darrera reforma es va produir entre el 2000 i el 2004."